NaiveNeuron/SloPal huggingface dataset:
Paška, Pavol, predseda NR SR (2014-11-10):
Pán poslanec, samozrejme tú otázku pripojenia sme riešili, myslím, že za účasti aj vašich kolegov, na poslaneckom grémiu. Je to technologická záležitosť, ktorú vysvetľoval aj pán riaditeľ IT odboru. No tak ja, prepáčte, ja nie som IT-čkár. Tento problém, len pre vaše vysvetlenie, páni poslanci, lebo som to povedal aj na grémiu, Národná rada mala k dispozícii z európskych peňazí z OPIS-u dostatočnú sumu, kedy sme chceli navrhnúť celkovú modernizáciu technologického zariadenia včítane prepisovacích zariadení, serverov. Vtedy aj vy, teda nie vy, pán poslanec Mihál, ale niektorí kolegovia z opozície namietali, že ide opäť o problematický tender, takže nedošlo k tomuto riešeniu. Ale ubezpečujem vás, že ak je technicky možné, nakoniec pán riaditeľ bol na grémiu, takže sa pokúsia urobiť s tým streamom niečo, aby to išlo. Udivuje ma ale skutočne, kam až ste schopní zájsť. Takže ja, a nemyslím teraz to, že žiadate výkonnejší internet, lebo to máte, bohužiaľ, pravdu, ale akými témami zahlcujete rokovanie pléna. Takže ešte pán poslanec Jarjabek a potom pán poslanec Matovič ešte raz, a poprosím, navrhujem, aby sme rokovali ďalej o programe. Predpokladám, že po vystúpení písomne prihlásených je tu dostatok tých, ktorí chcú ešte využiť možnosť sa prihlásiť do rozpravy ústne. Ešte, pán poslanec Frešo, poprosím, ešte máme dva procedurálne návrhy. Takže pán poslanec Jarjabek. Ale dajte mu, prosím vás, jeho čas.
Faič, Vladimír, poslanec NR SR (2011-12-08):
Ďakujem. Pán predseda, prosím, aby ste dali hlasovať o tom, že Národná rada Slovenskej republiky na základe uznesenia výboru pre verejnú správu a regionálny rozvoj žiada vládu Slovenskej republiky uskutočniť komplexný audit výkonu kompetencií podľa jednotlivých úrovni verejnej správy a zabezpečenie ich financovania a predložiť ho Národnej rade Slovenskej republiky.
B. Bugár, podpredseda NR SR: (2004-03-10):
Takže faktické poznámky dvaja páni poslanci. Končím možnosť  prihlásiť sa s faktickými poznámkami. Pán Přidal, nech sa páči.
Číž, Miroslav, podpredseda NR SR (2015-06-23):
Pán poslanec Kuffa.
K. Sárközy, poslankyňa: (2003-11-11):
Najprv dajte hlasovať o 1. pozmeňujúcom návrhu pána poslanca Buriana.
Grendel, Gábor, podpredseda NR SR (2021-09-21):
Dávam teraz slovo spoločnej spravodajkyni z výboru pre hospodárske záležitosti, pani poslankyni Miriam Šutekovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Sulík, Richard, predseda NR SR (2011-06-01):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nikto. Vyhlasujem rozpravu za skončenú. Chce zaujať stanovisko navrhovateľka? Nie. Spravodajkyňa? Tiež nie. Ďakujem. Prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre a ktorým sa menia a dopĺňajú niektoré ďalšie zákony . Vládny návrh zákona je uverejnený ako tlač 279. Spoločná správa výborov má tlač č. 279a. Pani ministerka, prosím, odôvodnite vládny návrh zákona.
Laššáková, Jana, podpredsedníčka NR SR (2013-09-17):
Panie poslankyne, páni poslanci, budeme pokračovať ďalej v rokovaní. Poprosím. Pán poslanec Viskupič, máte procedurálny návrh? Nie je prítomný. Pán poslanec Lipšic, procedurálny návrh. Skončilo poslanecké grémium, takže dohodli sme sa, že budeme pokračovať do rána do siedmej a zajtra o deviatej začína schôdza. (Reakcie z pléna.) Tak... Áno. (Reakcia z pléna.) Tak ako, tak ako sme si odhlasovali. Nech sa páči, pán poslanec Lipšic, procedurálny návrh.
Kuffa, Filip, poslanec NR SR (2022-12-05):
Predpokladám, Miro, že máš na mysli Slovenskú poľovnícku komoru. Prerokované to nebolo, takisto jak sa neprerokuvávajú ani iné návrhy zákonov s inými komorami. Kto chce, prerokováva, kto nemusí, nie tak dávno nám Slovenská poľovnícka komora vrazila, poviem to doslova, že dýku do chrbta, keď sme tu mali návrh zákona. Dokonca sme mali s nimi stretnutie, s pánom Kaššákom, on potom tvrdil, že sme sa s komorou nikdy nestretli, že sme nerokovali. Takisto sme mali stretnutie so zástupcami poľovníkov na úrovni niekoľkých okresov. Takisto toto popreli a v podstate ich komunikácia teda zo strany komory nejako zlyháva, ja nemám dôvod akože ani tento návrh zákona konkrétne... je to jednoduchý návrh, nemám dôvod to s nimi riešiť. Ten predchádzajúci návrh zákona, ktorý riešil aj škody zverov a riešil viacero výnimky, výnimiek, áno, riešili sme s nimi, riešili sme to aj s ministerstvom, dokonca aj ministerstvo bolo tomu otvorené, aby sa riešili teda škody zverov. Napriek tomu Slovenská poľovnícka komora, to tu poviem verejne, zaslala negatívny list, negatívny email všetkým svojim organizáciám, tí to ďalej šírili medzi svojich členov, takto nás nepekne okydali a toľko, keď si teda narážal, ja viem teda, že aj ty si člen Slovenskej poľovníckej komory, si tam v streleckej komisii za OPK Detva a možno že takto si to chcel nejak naznačiť. Neni problém rokovať s komorou ani o tomto návrhu zákona, ale, samozrejme, prejde to do druhého čítania a potom sme otvorení aj nejakým tým pripomienkam a tak ďalej, pretože v prvom kole, dobre vieš, keď sú v prvom čítaní zákony, aj keby boli nejaké pripomienky, nie je to možné riešiť, čiže keď to prejde do druhého čítania, potom budú aj tie stretnutia ďalšie, možno na nejakú, ja neviem, kozmetickú úpravu toho zákona.
Bugár, Béla, podpredseda NR SR (2019-09-24):
Ďakujem veľmi pekne. Otváram všeobecnú rozpravu. Dostal som do rozpravy jedinú písomnú prihlášku pána poslanca Drobného. Ale predtým ešte, pán navrhovateľ Kecskés, máte slovo.
Blaha, Ľuboš, podpredseda NR SR (2024-06-12):
Pani poslankyňa, skúsme sa vrátiť k téme prejednávania nášho zákona. Ďakujem pekne.
Košútová, Magda, poslankyňa NR SR (2014-11-26):
Ďakujem pekne za slovo, pani predsedajúca. Vážené kolegyne, kolegovia, predkladám spoločnú správu výborov k prerokovaniu vládneho návrhu zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov. Národná rada Slovenskej republiky uznesením č. 1362 zo 14. októbra 2014 pridelila vládny návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor súhlasil a odporučil Národnej rade Slovenskej republiky tento návrh zákona schváliť, výbor pre pôdohospodárstvo a životné prostredie odporučil schváliť vládny návrh zákona s pripomienkami. V časti IV spoločnej správy sú pripomienky a pozmeňujúce návrhy, ktoré boli schválené na výboroch. Gestorský výbor odporúča hlasovať o bodoch spoločnej správy nasledovne: body spoločnej správy 1 až 10 hlasovať spoločne s návrhom gestorského výboru schváliť. Spoločná správa výborov bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 312 z 25. novembra 2014. V citovanom uznesení výbor ma poveril ako spoločného spravodajcu predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 o rokovacom poriadku Národnej rady Slovenskej republiky. Pani predsedajúca, skončila som. Otvorte, prosím, rozpravu, do ktorej sa hlásim ako prvá.
Zs. Simon, minister pôdohospodárstva SR: (2004-05-12):
Predložený návrh zákona upravuje pravidlá vyplývajúce z ustanovení právnych aktov Európskych spoločenstiev v oblasti ekologickej poľnohospodárskej výroby, ktoré sa dňom nadobudnutia platnosti zmluvy o pristúpení Slovenskej republiky k Európskej únii stali záväznými pre Slovenskú republiku a budú sa v ekologickej poľnohospodárskej výrobe na Slovensku aplikovať. Návrh zákona špecifikuje a konkretizuje realizáciu povinností a zodpovednosti jednotlivých subjektov v systéme ekologickej poľnohospodárskej výroby a v podmienkach Slovenskej republiky. Ide o systém výkonu inšpekcie a certifikácie výkonných povinností kompetentného orgánu pre ekologickú poľnohospodársku výrobu, systém registrácie záujemcov o ekologickú poľnohospodársku výrobu, ako aj zavádzanie štátneho loga pre ekologickú poľnohospodársku výrobu. Návrh zákona bol prerokovaný v Legislatívnej rade vlády Slovenskej republiky 30. marca 2004 a vo vláde Slovenskej republiky 21. apríla 2004. Vážený pán predsedajúci, vážené pani poslankyne, vážení páni poslanci, vzhľadom na to, že predložený návrh zákona sa predkladá bez rozporov, dovolím si vás požiadať o jeho prerokovanie a vyjadrenie súhlasu s ním. Ďakujem vám za pozornosť.
Urban, Miroslav, poslanec NR SR (2022-03-17):
Ďakujem za slovo. Veľmi rád by som tento návrh zákona podporil, naozaj. Ak máme pomôcť utečencom z Ukrajiny, v pohode. Ale prečo do toho naozaj pletiete to NATO? Prečo by mali byť, časť jednotiek Ozbrojených síl Slovenskej republiky by mala spadať pod, do pôsobnosti veliteľa NATO. Načo to ste tam dali? Prečo to nemohol byť iný návrh zákona? A čo spomínal kolega pán Suja, v tom návrhu zákona je spomenutá neodkladná zdravotná starostlivosť pre utečencov, ktorá nie je ďalej bližšie definovaná, že čiže aj on sám mal tie problémy, ako budú ošetrené deti ukrajinské, či majú naozaj nárok na medikáciu, či môžu dostať tí ukrajinskí utečenci napríklad onkologickú liečbu kompletnú, diagnostickú, terapeutickú, alebo je to len neodkladná zdravotná starostlivosť, ktorá sa týka len bezprostredne ohrozenia života. Načo tam dávate to NATO? Bol to zámer, určite to bol zámer, aby to prešlo. Bohužiaľ, takýto návrh zákona nemôžem podporiť. Ďakujem.
R. Madej, poslanec: (2005-03-18):
Dovolím si zopakovať pár vecí, pán minister. Naozaj sám ste sa priznali, že predkladáte návrh zákona s ministrom financií, že sa na tom podieľal, že má na tom veľmi veľký záujem. A priznávate sa aj, že s mnohými vecami, ktoré sú tam, sám osobne nesúhlasíte. Ja som vám zopakoval, že ste ministrom školstva a že vy by ste mali predkladať návrhy zákonov, s ktorými by ste mali súhlasiť, a nemali by vám do nich dávať veci, ktoré sú aj pre vás ako predkladateľa neprijateľné. Ja si preto myslím, že ani z tohto dôvodu taký návrh zákona by nemal byť vôbec predmetom rokovania v parlamente a ak je, samotné vaše argumenty sú veľmi, veľmi nepresvedčivé, pretože o tom nie ste presvedčený ani vy. Preto by som aj navrhol, a to bol ten iniciatívny návrh, aby na rokovaní parlamentu sa zúčastnil aj minister Mikloš, podpredseda vlády pre ekonomiku a súčasne minister financií, pretože v tom návrhu zákona cítime veľký lobing, možno zavedenia trhových princípov do školstva. Ten zákon bude likvidačný nielen voči študentom, ale aj voči verejným vysokým školám, pretože o tie peniaze, ktoré prídu v prospech súkromných škôl, o to budú poskytovať nižšiu kvalitu, zničí to vysoké školy a množstvo študentov.
Bugár, Béla, podpredseda NR SR (2018-05-25):
Je všeobecný súhlas? (Súhlasné reakcie z pléna.) Ďakujeme. Pani poslankyňa Petrík.
Nemky, Martin, poslanec NR SR (2017-02-02):
Ďakujem za slovo. Vážený pán predseda, vážené kolegyne, kolegovia, dovoľte mi odôvodniť návrhy skupiny poslancov Národnej rady Slovenskej republiky, budem čítať bez krstných mien, Faič, Glváč, Glenda, Gál, Hrnčiar, Jarjabek, Nemky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, a návrh na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa mení zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Vážené kolegyne, vážení kolegovia, dovoľte mi uviesť dôvodové správy. Tak ako som pri uvádzaní návrhu zmeny ústavy o predĺžení volebného obdobia pre voľby do orgánov samosprávnych krajov, ktoré sa majú konať v novembri 2017, o jeden rok, uviedol, predkladáme vám návrh, ktorým sa ustanovuje pravidlo, že voľby do orgánov samosprávnych krajov a do orgánov samosprávy obcí sa vykonajú v rovnaký deň a v rovnakom čase. Očakávame, že zmena prinesie lepšie podmienky pre kandidátov aj politické strany pri vytváraní volebných programov, pri vyberaní kandidátov, a je predpoklad, že aj zvýši záujem voliča o voľby do orgánov územnej samosprávy, čím sa posilní mandát zvolených funkcionárov, najmä pokiaľ ide o volené orgány samosprávnych krajov. Na rozdiel od volieb do orgánov samosprávnych krajov majú voliči o voľby do orgánov samosprávy obcí vyšší záujem. Tento sa pohybuje na úrovni okolo 50 percent. Posledný z troch zákonov, ktorého hlavným cieľom je zaviesť pravidlo jednokolovej voľby vo voľbách do orgánov samosprávnych krajov, tento návrh reaguje na poznatky z aplikácie pravidiel pre voľby do orgánov samosprávnych krajov a na základe vykonanej analýzy sa navrhuje upraviť voľbu predsedu samosprávneho kraja tak, aby vo voľbách bol zvolený za predsedu samosprávneho kandidát, ktorý vo voľbách získa najviac platných hlasov. Praktické skúsenosti ukázali, že voliči sú skôr motivovaní zúčastniť sa prvého kola volieb, v ktorom volia aj poslancov do zastupiteľstva samosprávneho kraja. Účasť na druhom kole volieb býva veľmi nízka, nedosahuje spravidla ani 20 %, a preto ani voľby v tomto prípade nie sú úplným odrazom vôle voličov. Na úvod toľko. Ďakujem pekne, pán predseda.
Blanár, Juraj, podpredseda NR SR (2023-06-21):
Evidujem, pani poslankyňa, vašu prihlášku do rozpravy ako prvej, ale ešte pred tým poprosím spoločného spravodajcu, tak ako som avizoval, ktorým je samotný pán predseda zdravotníckeho výboru pán poslanec Marek Krajčí, aby nás informoval o výsledku rokovaní vo výboroch a zdôvodnil stanovisko gestorského výboru. Nech sa páči, pán spravodajca, máte slovo.
P. Hrušovský, predseda NR SR: (2003-07-04):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Prosím pána poslanca Horvátha, ktorý je poverený gestorským výborom, aby predniesol návrhy na hlasovanie.
P. Paška, predseda NR SR: (2008-07-03):
Do rozpravy teraz... A ešte pán poslanec Frešo? Len keby sme sa zhodli, o čom teraz je tento náš dialóg. Sú to faktické poznámky, procedurálne návrhy, lebo...
P. Hrušovský, predseda NR SR: (2003-11-07):
Ľ. Navrátilová, poslankyňa: Autorom tohto návrhu je pán Burian, ktorý navrhuje doplniť do kvalifikačných predpokladov odbornú prax.
P. Paška, predseda NR SR: (2009-06-30):
(Hlasovanie.) 132 prítomných, 124 za, 1 sa zdržal, 7 nehlasovalo. Aj tento bod sme schválili.
Jurinová, Erika, podpredsedníčka NR SR (2014-11-10):
Pán poslanec, vy ste asi nezaregistrovali, že som upozornila poslancov. Procedurálny návrh neni vlastne. Nech sa páči, pani poslankyňa Nicholsonová.
A. Belousovová, podpredsedníčka NR SR: (2008-03-27):
Preto sa chcem opýtať, či sa chce niekto prihlásiť do rozpravy ústne. Ústne sa do rozpravy k tomuto bodu neprihlásil nikto. Uzatváram možnosť podania ústnych prihlášok do rozpravy. Zároveň vyhlasujem rozpravu za skončenú a prerušujem rokovanie o tomto bode programu. Ďalším bodom programu bude prvé čítanie o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a o registri obyvateľov Slovenskej republiky v znení neskorších predpisov a mení zákon č. 441/2001 Z. z. o presune niektorých pôsobností z Policajného zboru na okresné úrady a na krajské úrady v znení neskorších predpisov . Vládny návrh zákona ste dostali ako tlač 557. Návrh na jeho pridelenie na prerokovanie vo výboroch máte v rozhodnutí č. 571. Prosím pána ministra obrany Slovenskej republiky, pána Jaroslava Bašku, aby v zastúpení ministra vnútra tento vládny návrh zákona uviedol. Nech sa páči, pán minister, máte slovo.
Kočiš, Eduard, poslanec NR SR (2020-03-20):
Sľubujem. (Potlesk.)
Figeľ, Ján, podpredseda NR SR (2014-07-01):
Ďakujem pekne. Nech sa páči, zaujať miesto pre spravodajcov. Otváram rozpravu, do ktorej som dostal písomne prihláseného Alojza Hlinu. Jediné meno, jediného kolegu, takže dávam teraz slovo pánovi poslancovi Hlinovi.
Valášek, Tomáš, poslanec NR SR (2022-03-23):
Vďaka, pán predsedajúci. Odpoviem len na niektoré z tých otázok, využijem potom inštitút záverečného slova, aby som odpovedal na zvyšné, ale takto z voleja. Viete, pán poslanec Szőllős, ten argument, že takúto zásadnú zmenu zákona môže pripravovať len vláda, na to sú dve odpovede. Po prvé, práve ste zredukovali opozíciu na úlohu poskokov, ktorí môžu navrhovať zmeny v úprave veľkosti kotla v kotolni, ale všetko zásadné ste si privlastnili, monopol, je to fundamentálne a hlboko nedemokratické a nehnevajte sa, mali by ste sa hanbiť za takúto definíciu postavenia opozície voči vláde. Takto to na Slovensku, našťastie, nefunguje. Tak všeobecne, zaznelo tu od viacerých ľudí, takže poruším trošku, pardon, pán predsedajúci, je to komentár taký plošný aj na pána Szőllősa, ale odznelo to viackrát s tými údajnými cirkevnými tajomníkmi. No myslím si, že všetci rozumieme, čo sa tu deje. Proste ak je niekto proti, tak si nájde, a ak chce čerta biť, tak palicu si nájde. V našom zákone, v návrhu zákona nie je nič, čo by zásadným spôsobom určovalo cirkvám, čo majú robiť, ako majú robiť. Vyzývam aj pána poslanca Čepčeka, aby zadefinoval jeden nástroj, jeden nástroj v tomto zákone, ktorý by umožňoval vláde šikanovať cirkvi, z čoho ste nás obvinili. Je úplne normálne, je legitímne, zaznelo to v diskusii doobeda, asi ste tu neboli, že štát potrebuje monitorovať, či sú cirkvi, ktoré žiadajú o druhostupňovú registráciu, či konajú v súlade s tým, čo kážu, či konajú v súlade s očakávaním spoločnosti aj so zákonmi tohto štátu. Všetci máme asi záujem na tom, aby sa pod rúškom legitímnej cirkvi nesnažila a takpovediac prepašovať do systému sekta či nebodaj nejaká iná organizácia. Asi by ste nám vy vytkli, keby sme neurobili nejaký systém monitoringu štátu, ktoré by tieto bezpečnostné aspekty neustrážil a tvrdiť, že nami navrhované riešenie predstavuje totalitu, nehnevajte sa, tomu neveríte asi ani vy sám.
B. Bugár, podpredseda NR SR: (2002-07-10):
Pán spravodajca, chcete sa vyjadriť? Nie. Ďakujem. Prerušujem rokovanie o tomto bode programu. Teraz pristúpime k druhému čítaniu o návrhu poslancov Národnej rady Slovenskej republiky Dušana Kovačiča a Ferdinanda Petráka na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov . Návrh zákona ste dostali pred prvým čítaním ako tlač 1495, spoločnú správu máte v tlači 1495a. Teraz dávam slovo pánu poslancovi Kovačičovi a prosím ho, aby návrh zákona uviedol. D. Kovačič, poslanec: Vážený pán predsedajúci, vážený pán minister, vážené panie poslankyne, páni poslanci, základné dôvody, ktoré nás viedli k vypracovaniu návrhu zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov, sme uviedli v prvom čítaní. Chcem zdôrazniť, že hoci boli paralelne predložené novely zákonov o Bratislave a Košiciach a do druhého čítania prešiel iba zákon o Košiciach, je potrebné rokovať o ňom, pretože nedochádza k hodnotovej kolízii, upravia sa pomery v meste Košice v súvislosti s prijatím zákona č. 453/2001 Z. z., ktorým sa novelizoval zákon o obecnom zriadení, a pomery v Bratislave sa upravia novou zákonodarnou iniciatívou. Preto prosím ctené poslankyne a poslancov o podporu tohto návrhu. Ďakujem.
V. Veteška, podpredseda NR SR: (2005-06-30):
Pán poslanec Jarjabek, nech sa páči.
P. Hrušovský, predseda NR SR: (2005-05-20):
(Hlasovanie.) 139 prítomných, 137 za, 1 sa zdržal, 1 nehlasoval. Návrh sme schválili. M. Abelovský, poslanec: Teraz budeme hlasovať o druhom pozmeňujúcom a doplňujúcom návrhu, ktorý má vzťah k ústavnému § 431.
Bugár, Béla, podpredseda NR SR (2017-06-20):
Vážené pani poslankyne, páni poslanci, chcem sa opýtať, či každý z vás využil možnosť sa zúčastniť na tajných voľbách. (Súhlasná reakcia pléna.) Áno. Takže vyhlasujem tajné voľby za skončené a, samozrejme, vyhlasujem prestávku. Predpokladám, že takých 20-30 minút, kým to spočítajú poslanci určení ako overovatelia. Takže do 12.35 hod. skúsime. (Tridsaťminútová prestávka.) (Po prestávke.)
Mojš, Milan, poslanec NR SR (2013-10-18):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď. Dajte hlasovať.
Laššáková, Jana, podpredsedníčka NR SR (2014-06-03):
Na vystúpenie pána predsedu s faktickými poznámkami páni poslanci Poliačik, Lipšic, Viskupič, Hlina. Končím možnosť prihlásiť sa s faktickými poznámkami. Nech sa páči, pán poslanec Poliačik.
Heger, Eduard, podpredseda vlády a minister financií SR (2020-11-24):
Ďakujem pekne, pán predsedajúci. Dámy a páni, teraz nás čakajú dva zákony takého technického charakteru. Je to transpozícia smernice. Sme v druhom čítaní. Myslím, že tá problematika je vám dobre známa. Tou pozitívnou správou je, že po, vlastne na rokovaní vo výbore sa vlastne urobila tá úprava aj vďaka vám, že pálenice, súkromné pálenice vlastne ostávajú v platnosti aj budúci rok napriek tomu, že inak by to bolo predmetom infringementu, ale keďže európska smernica, vlastne Európska komisia rozhodla, že od 1. 1. 2022 bude tento zákon už opäť platný, tak svojím spôsobom môžme toto nechať v platnosti a počkať na tú novelu 1. 1. 2022. Takže toľko za mňa, v prípade akýchkoľvek otázok sme k dispozícii. Ďakujem pekne.
M. Číž, podpredseda NR SR: (2006-10-19):
Pýtam sa pani poslankyne Laššákovej, či chce využiť právo položiť v rozsahu dvoch minút doplňujúcu otázku. Nech sa páči, pani poslankyňa.
Ľ. Mušková, poslankyňa: (2007-06-21):
Prvý pozmeňujúci návrh. V § 24 ods. 7 v prvej vete sa za slová „o zdravotnej spôsobilosti“ vkladajú slová „ktoré obsahuje aj údaj o povinnom očkovaní“. Odôvodnenie. Doplnenie sa navrhuje z dôvodu, že je potrebné, aby pri nástupe dieťaťa do kolektívneho zariadenia bola k dispozícii informácia, či dieťa bolo zaočkované, ale ako právnici hovoria, aj  informácia, že dieťa aj bolo nezaočkované, keďže môže existovať kontraindikácia u dieťaťa. Druhý ods. v § 51 ods. 1 písm. a) sa na konci čiarka nahrádza bodkočiarkou a dopĺňa sa text: „To neplatí v prípade povinného očkovania, ak sú známe kontraindikácie“. Doplnenie ustanovenia sa navrhuje tak, aby fyzické osoby nemali uloženú povinnosť podrobiť sa povinnému očkovaniu, ak je u nich zistená kontraindikácia. A tu by som chcela poprosiť pána ministra, aby sa v budúcnosti rátalo s tým, že bude potrebné dávať financie aj na to, aby sa robil, tak ako sa robil vo všetkých štátoch Európskej únie, v bývalej 15-ke, ale aj v Čechách imunologický profil a prihovárala by som sa za to, aby to bolo aspoň u tých detí, ktoré sa teraz narodia. V § 56 ods. 2 druhá veta znie: „Za nepodrobenie sa povinnému očkovaniu možno uložiť pokutu v súhrnnej výške do 10 tisíc korún“. Odôvodnenie. Zmena ustanovenia sa navrhuje tak, aby sankcia za nepodrobenie sa povinnému očkovaniu bola do tejto výšky. Ďakujem veľmi pekne.
S. Janiš, poslanec: (2008-09-18):
Národná rada pridelila tento vládny návrh zákona ústavnoprávnemu výboru a výboru pre hospodársku politiku aj ako gestorskému, výboru pre verejnú správu a regionálny rozvoj a výboru pre obranu a bezpečnosť. Všetky výbory Národnej rady odporučili Národnej rade vládny návrh zákona schváliť. Z uznesení výborov Národnej rady, tých, ktoré ho prerokovali, vyplývajú pozmeňujúce a doplňujúce návrhy tak, ako sú uvedené v bode IV tejto spoločnej správy. Gestorský výbor odporúča hlasovať o pozmeňujúcich a doplňujúcich návrhoch spoločnej správy nasledovne: o bodoch 1 až 7 hlasovať spoločne s odporúčaním schváliť. Gestorský výbor na základe stanovísk výborov odporúča Národnej rade vládny návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Súčasne ma gestorský výbor poveril ako spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predsedajúci, skončil som, môžete otvoriť rozpravu.
Šeliga, Juraj, poslanec NR SR (2023-05-03):
Ďakujem pekne. To je ťažko na toto nejako reagovať, ale azda len pre záznam, že vy strašíte ľudí, manipulujete, klamete, zavádzate a navyše neviete čítať. Kedysi sa hovorilo proste takým právnikom ako vy, že vyštudovali za klobásy. Proste nehnevajte sa na mňa, že to ako bizarnosť toho, čo sa deje v tomto pléne, naozaj ide hore, hore a hore. Že proste za aké, aký drogový díler dostane menší trest ako ten, kto bude šíriť nenávisť a navádzať niekoho, aby ho išiel zabiť? Veď si to proste prečítajte v kontexte a keď nie, tak minister Karas robil v utorok sedenie k tomu v parlamente, kde prišli aj tí, ktorí sú spoluautormi toho textu, alebo keď nechcete ísť za pánom Karasom, tu sedí pani Kolíková, ktorá tiež ešte predtým na tom robila a normálne sa poďme o tom rozprávať. Ale vy sa tu postavíte, porozprávate akože zmes nezmyslov a strašíte tým ľudí. A to je jedno, že či ste to vy, alebo ten pán, ktorý teda odišiel zo sály a sedel pod vami. Tento Trestný zákon je modernejším kódexom, ktorý posúva a humanizuje trestnú politiku tohto štátu. A reaguje aj na to, čo sa v tejto krajine dialo. A keď chcete byť vecný, o čom mám ja svoje pochybnosti, tak v druhom čítaní bude možnosť dať nejaké pozmeňujúce návrhy. Ale pardon, za to, aby ste tu strašili ľudí, aby ste hovorili, že drogoví díleri budú mať menšie tresty ako tí, ktorí šíria a vyzývajú na nenávisť alebo vyzývajú na to, aby niekto bol zabitý, to proste nie je pravda. A kopa, kopa ďalších vecí. O detskej pornografii čo ste tu rozprávali a tento typ nezmyslov, to nemá oporu. Ukážte mi, kde v tom zákone to je. Konkrétny paragraf, konkrétne ustanovenie s konkrétnou prílohou a konkrétnou interpretáciou aj potom podľa Trestného poriadku. Ďakujem pekne.
M. Pado, poslanec: (2008-05-21):
Pán poslanec, aj nabudúce radšej rozmýšľajte, čo robíte, pretože to nesvedčí vždy o neskratovom konaní. Ďakujem pekne.
V. Veteška, podpredseda NR SR: (2003-11-06):
Nasleduje druhé čítanie o vládnom návrhu zákona o dani z prevodu a prechodu nehnuteľností a o zmene a doplnení zákona č. 36/1967 Zb. o znalcoch a tlmočníkoch v znení zákona č. 238/2000 Z. z. Vládny návrh ste dostali pred prvým čítaním ako tlač č. 348, spoločnú správu výborov máte ako tlač č. 348a. Prosím pána ministra Kaníka, aby predložil predmetný návrh zákona.
Simon, Zsolt, poslanec NR SR (2013-11-29):
Ďakujem veľmi pekne. Pani kolegyňa, naozaj, pani predsedajúca, naozaj najskôr dovolím si zareagovať na to, čo pán Martvoň ukončil kolega náš. Pán kolega... (Prerušenie vystúpenia predsedajúcou.)
Martvoň, Anton, poslanec NR SR (2015-09-24):
Ďakujem pekne. Pán poslanec Zajac, ja som si vypočul vaše vystúpenie, len musím povedať jednu vec, že tá časť vystúpenia, kde ste hovorili o firme Poľnohospodárska pôda, ktorá sa, táto firma, mala tváriť ako nejaká štátna spoločnosť, tak je to čistá fabulácia. Jednoducho, Slovenská republika s Poľnohospodárskou pôdou, s. r. o., či ako sa nazýva tá firma, nemá nič spoločné, aspoň podľa výpisu, aj podľa toho, čo som si ja zisťoval. To, čo ste vy povedali, že dôkazom toho prepojenia má byť nejaká zmluva, ktorá sa podobá na nejakú zmluvu, ktorá bola podpísaná v nejakej štátnej inštitúcii, no, pán poslanec Zajac, vy ste zabudli, že všetky zmluvy sa musia zverejňovať. Však bolo to opatrenie vašej predchádzajúcej vlády! A taká barmanka, však tá nevie urobiť zmluvu, tak je prirodzené, že ju asi stiahla niekde z internetu, možno práve z tejto štátnej inštitúcie a podľa tohto vzoru tú zmluvu robila. Čiže nespájajte nespojiteľné, keď tie zmluvy sú všetky verejne zverejnené na internete a hocikto si tú zmluvu môže stiahnuť a jednoducho odpísať tie isté ustanovenia a dávať podpisovať ľuďom. Je to taká istá fabulácia, ako keby ja teraz poviem, že tá barmanka Miklášová je sympatizantka KDH. Možnože tá informácia, ktorá unikla odniekiaľ, mohla byť od bývalého zamestnanca, ktorého prijalo KDH na to ministerstvo. Jednoducho, sú to všetko fabulácie. Sám ste povedali, že možno predbiehate. Áno, vyčkajte vyšetrovanie! Pokiaľ unikla informácia z nejakého rezortu, nato je tu polícia. Ale nespájajte nejakú súkromnú spoločnosť, ktorá ide niečo vykupovať, ktorej to niekto musí predať, musí to podpísať, že to predáva so štátom. Jednoducho, Slovenská republika s týmto nič nemá. Jednoducho je to fabulácia z vašej strany.
Grendel, Gábor, podpredseda NR SR (2021-11-24):
Vyhlasujem rozpravu za skončenú. Chce zaujať záverečné slovo pán navrhovateľ? Nie. Pán spravodajca takisto nie. Prerušujem rokovanie o tomto bode programu. A pokračujeme druhým čítaním o návrhu skupiny poslancov na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Návrh zákona má tlač 719, spoločná správa výborov má tlač 719a. Dávam slovo poslancovi Richardovi Nemcovi, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 719.)
Beluský, Martin, poslanec NR SR (2017-10-18):
Pán predsedajúci, teraz dajte hlasovať o návrhu uznesenia, ako ho predložil pán poslanec Róbert Puci.
M. Kondrót, poslanec: (2003-12-03):
Pán predsedajúci, dajte, prosím, hlasovať.
Hlinka, Jozef, poslanec NR SR (2022-10-07):
Pán predsedajúci, nejde mi karta. (Spravodajca opakovane zasúval a vysúval kartu.) Skúsim ju ešte pošúchať.
Paška, Pavol, predseda NR SR (2013-05-21):
Ďakujem, chcete reagovať? Nie, pán Pollák. Vyhlasujem, prerušujem rokovanie o tomto bode programu a vyhlasujem obedňajšiu prestávku. (Prerušenie rokovania o 12.02 hodine.) (Pokračovanie rokovania o 14.00 hodine.)
Kollár, Boris, predseda NR SR (2023-05-18):
Ďakujem pekne. Pán poslanec Pročko. Nech sa páči, pán poslanec.
Laššáková, Jana, podpredsedníčka NR SR (2014-12-12):
Pán poslanec, znova máte reagovať na vystúpenie pána poslanca.
Grendel, Gábor, podpredseda NR SR (2022-03-23):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto, okrem pani spravodajkyne, prihlásiť ústne. Pán poslanec Miroslav Suja ako jediný, končím možnosť ústne sa prihlásiť do rozpravy. Nech sa páči, pani poslankyňa Hatráková.
Glváč, Martin, podpredseda NR SR (2017-09-06):
Ďakujem. Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. Pani poslankyne, páni poslanci, podľa schváleného programu pristúpime k rokovaniu o bodoch 19 a 20 programu, ku ktorým bude zlúčená rozprava, ako sme si ju odsúhlasili. Najskôr pristúpime k prvému čítaniu o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní v znení neskorších predpisov. Vládny návrh zákona je uverejnený ako tlač 631, návrh na jeho pridelenie na prerokovanie výborom je v rozhodnutí č. 676. Nech sa páči, pán minister, uveďte tento vládny návrh zákona. [Rokovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 631.]
P. Hrušovský, predseda NR SR: (2005-12-07):
(Hlasovanie.) 131 prítomných, 84 za, 42 proti, 5 sa zdržalo. Návrh zákona sme schválili . Poprosím teraz pána poslanca Minárika, aby z poverenia výboru predložil Národnej rade návrhy hlasovaní k prerokúvanému návrhu vlády, ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov (tlač 1345). Nech sa páči, pán poslanec.
Linhart, Patrick, poslanec NR SR (2022-05-25):
Ďakujem za slovo. Neviem či mi budú stačiť dve minúty, lebo toho je strašne veľa. Na asi si, asi budem musieť ísť do rozpravy. Strašenie SMER-om o nejakom obmedzovaní vývozu to je úplná, úplná hlúposť, pán kolega Takáč, prepáč. Vývoz obilia je to, ako pán Karahuta povedal, informačná povinnosť. Keby sme zakázali vývoz, že by bola takáto situácia, tak si rozdelím jednu eseročku na desať eseročok a budem robiť cez desať eseročok ten vývoz tak či tak. Takže dá sa to obísť tak či tak. Ale tu o tento prípad tu nejde. Ja by som chcel reagovať na pokuty. O tom, čo sa týka pokút pre retailové reťazce, áno, práve za čias SMER-u to boli výborné vypaľovačky. Pán, ktorý sa hrá na cestovinára dneska a pekára dneska ako veľký zástupca, tak robil vypaľovačky, môžeme sa pozrieť na BILLU jeden milión eur, kde údajne za to, že dal 400-tisíc eur. 20 trestných oznámení sú podané, takže to sa rieši. To proste sa rieši. Takže tam si môžeme porozprávať o tom. Takže ja vítam to, že sa nebudú vypaľovať retailové reťazce miliónovými pokutami, ale že tie pokuty naozaj budú adekvátne k tomu priestupku. DMT a DS, čiže dátum minimálnej trvanlivosti a dátum spotreby, tam treba si doštudovať lebo DMT je dokedy je potravina kvalitná, predávať sa ďalej môže. Áno, privítali by sme napríklad, že musí byť 50-percentná zľava od napríklad nákupnej ceny a tak ďalej. Čiže privítal by som ešte nejakú reguláciu do toho, aby to bolo úplne jasné. Ale nie je to dátum spotreby. Dátum spotreby dokedy je bezpečné tú potravinu jesť, tam si to doštuduj, pán poslanec. Tretia vec alebo štvrtá vec, dvadsať sekúnd, to nebudem mať, nemám šancu, na ambulantný predaj, na to si asi zoberiem potom slovo v rozprave. Ambulantný predaj a riešenie. Pokutovať vyššie pokuty áno, pani Halgašová poslankyňa, ja s tebou úplne súhlasím, áno, ja sa tomu venujem už sedem rokov, ale nefunguje to. A treba si to prevziať a naozaj prebrať s pánom ústredným riaditeľom s pánom Hírošom, s pánom Hírešom, pretože pokiaľ aj je niekde ambulantný predaj nateraz napríklad v tejto dobe melónov za, za hranicami mesta, tak nemáte šancu ako to skontrolovať. K tomu potom neskôr.
Danko, Andrej, predseda NR SR (2016-09-23):
Ďakujem, pani poslankyňa. Na vystúpenie pani poslankyne päť faktických poznámok. Uzatváram možnosť prihlásenia s faktickými poznámkami. Poprosím, pán poslanec Ján Budaj.
Hrnčiar, Andrej, podpredseda NR SR (2016-12-08):
Končím možnosť nahlásiť sa s faktickými poznámkami, tri faktické poznámky. Nech sa páči, pani poslankyňa Remišová.
Blaha, Ľuboš, podpredseda NR SR (2024-05-15):
Pán poslanec František Majerský.
P. Frešo, poslanec: (2007-04-13):
A, pán predseda, ako ja chápem, že mali ste možno isté pochybnosti, ale som rád, že som to nakoniec mohol pustiť, a myslím si, že je to svojím spôsobom inšpirácia pre ostatných poslancov. Skúsme sa vyjadrovať k tomu, hlavne koaliční, k tomu, o čom táto schôdza je. A možno by bolo aj dobré, keby tak ako ja som ponúkol istú verziu toho, čo som počul a vysvetlil, nech aj pán minister vstane a ponúkne svoju verziu tak, aby sa dalo na to reagovať. Ďakujem pekne.
Laurenčík, Milan, podpredseda NR SR (2021-05-28):
Ďakujeme. Na vaše vystúpenie evidujem päť faktických poznámok. Končím možnosť prihlásiť sa. Ako prvý s faktickou poznámkou vystúpi pán poslanec Ján Szőllős, nech sa páči.
Cech, Jozef, poslanec NR SR (2024-09-25):
Ďakujem veľmi pekne za slovo. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2023-12-18):
Pani poslankyňa Nash.
Laurenčík, Milan, podpredseda NR SR (2021-09-17):
Pán poslanec Štefan Kuffa s faktickou poznámkou, nech sa páči.
Bugár, Béla, podpredseda NR SR (2017-03-28):
Pani poslankyňa dáva námietku. Nech sa páči, prezentujme sa, hlasujme o námietke pani poslankyne Kiššovej. (Hlasovanie.) Prítomných 146 poslancov, za 48, proti 58, zdržalo sa 40 poslancov. Námietka bola odmietnutá. Nech sa páči, pani spravodajkyňa.
P. Hrušovský, predseda NR SR: (2004-10-20):
(Hlasovanie.) 140 prítomných,  136 za, 2 proti, 2 sa zdržali. Návrh sme schválili. Poprosím pani poslankyňu Majdovú, aby predniesla návrhy uznesení k prerokúvanému vládnemu návrhu zákona o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov, tlač 878. Nech sa páči, pani poslankyňa. M. Majdová, poslankyňa: V rozprave nevystúpil žiadny poslanec, preto vás prosím, pán predsedajúci, aby ste dali hlasovať o tom, že Národná rada v súlade s rokovacím poriadkom predmetný návrh zákona prerokuje v druhom čítaní.
P. Hrušovský, predseda NR SR: (2004-09-23):
(Hlasovanie.) 138 prítomných, 72 za, 47 proti, 19 sa zdržalo. Návrh uznesenia sme schválili. Panie poslankyne, páni poslanci, pán podpredseda vlády a minister financií ma poprosil, aby sme odložili hlasovanie o návrhu zákona o rozpočtových pravidlách na dnes na 17.00 hodinu, pretože boli podané pozmeňujúce návrhy, ktoré potrebuje ešte konzultovať a zosúladiť ich s celkovým návrhom vládneho návrhu zákona o rozpočtových pravidlách. Takže odporúčam, aby sme hlasovali o 17.00 hodine a pokračovali teraz v rokovaní o ďalších návrhoch zákonov súvisiacich s fiškálnou decentralizáciou a pristúpili k rozprave poslancov, ktorí sa prihlásili ústne. Ako prvá vystúpi v rozprave pani poslankyňa Tóthová. Poprosil by som teraz, panie poslankyne, páni poslanci, členov Medziparlamentnej únie poslanca Cabaja, Demeterovú, Farkasa, Hoptu, Horta, Malchárka a Borisa Zalu, aby sa dostavili na krátke stretnutie do zasadacej miestnosti poslaneckého grémia. Teraz. Nech sa páči, pani poslankyňa Tóthová.
Laššáková, Ľubica, ministerka kultúry SR (2018-06-21):
Pokiaľ sa RTVS-ka alebo iný vysielateľ dohodne s autormi a vyplatia sa autorské práva podľa zákonov, jednoducho tieto filmy sa budú môcť dostať bežne do obehu. Kým to nie je vysporiadané podľa autorského zákona, tak je to uchované v archíve, ale, bohužiaľ, distribuovať sa nemôžu v žiadnej podobe.
Laurenčík, Milan, poslanec NR SR (2011-10-21):
Ďalší pozmeňujúci návrh predložil pán poslanec Kaník. Má dva body. Chcem sa spýtať, či môžeme hlasovať spoločne? Takže budeme hlasovať o pozmeňujúcom návrhu pána poslanca Kaníka, o obidvoch bodoch spoločne.
Číž, Miroslav, podpredseda NR SR (2015-12-09):
Ďakujem pekne. Ako posledný riadne prihlásený do rozpravy vystúpi pán poslanec Kondrót. Má slovo.
Pfundtner, Edita, poslankyňa NR SR (2011-06-02):
Hlasujeme o bode 18 zo spoločnej správy s návrhom gestorského výboru schváliť.
Pčolinský, Peter, podpredseda NR SR (2023-02-16):
Pán poslanec Šeliga!
Nash, Natália, poslankyňa NR SR (2023-12-20):
Ďakujem pekne za slovo. Inga, veľmi správne si vo svojom príspevku poznamenala, že ak chceme mať nejakú budúcnosť, vzdelávanie musí byť prioritou tejto vlády. Škoda, že táto vláda to týmto predloženým návrhom štátneho rozpočtu nedeklaruje. Správne si poznamenala, že oveľa menej, ako pridávame do školstva, pridávame na celoplošné, celoplošnú neadresnú pomoc všetkým, viac peňazí, ako pridáme do školstva, vyhodíme na energie a na hypotéky. Je mi smutno, že v porovnaní s krajinami OECD sme na chvoste, rovnako ako sme na chvoste s investíciami do výskumu a inovácií, teda investíciami do našej budúcnosti. Ďakujem pekne za takúto hanbu. Aj tento rozpočet je ďalšou premárnenou šancou hoci na akékoľvek malé, malý náznak zlepšenia v tejto oblasti. A na záver si poznamenala aj, že opäť sme zmeškali možnosť zvýšiť atraktivitu učiteľského povolania a je smutné, že ani v najbližšom roku nedôjde k zvýšeniu učiteľských platov. Pýtam sa, ako chceme prilákať do školstva nových kvalitných učiteľov a učiteľky. Ďakujem, Inga.
Grendel, Gábor, podpredseda NR SR (2020-11-12):
Tak poprosím technikov, aby sa na to pozreli.
Zmajkovičová, Renáta, podpredsedníčka NR SR (2013-02-08):
Pani poslankyňa Vášáryová.
P. Hrušovský, predseda NR SR: (2002-11-05):
Prosím, páni poslanci, páni ministri, zaujmite svoje miesta v rokovacej sále. Páni poslanci, skôr ako pristúpime k rokovaniu o ďalšom bode programu, chcem vás upozorniť, že podľa § 32 ods. 2 zákona o rokovacom poriadku do rokovacej sály je zakázané nosiť a používať mobilné telefóny. Týka sa to, samozrejme, aj členov vlády. V prípade nerešpektovania tohto ustanovenia je v zmysle príslušných ustanovení zákona o rokovacom poriadku možno poslanca, ktorý porušuje § 32 ods. 2 zákona o rokovacom poriadku, vykázať z rokovacej miestnosti. Prosím, aby ste dôsledne toto ustanovenie rokovacieho poriadku dodržiavali počas rokovaní pléna Národnej rady Slovenskej republiky. Pristúpime k bodu programu, ktorým je návrh na voľbu poslancov Národnej rady Slovenskej republiky za členov výborov Národnej rady Slovenskej republiky . Návrh ste dostali ako tlač 25, bol vypracovaný na základe návrhov príslušných poslaneckých klubov, za ktoré jednotliví páni poslanci dnes začali uplatňovať svoj mandát. Otváram rozpravu o tomto bode programu. Konštatujem, že do rozpravy sa ústne nehlási z prítomných pánov poslancov nik, preto vyhlasujem rozpravu o tomto bode programu za skončenú. Pristúpime k hlasovaniu o tomto návrhu uznesenia, ktorý ste dostali a máte rozdaný v lavici ako tlač 25. Dávam hlasovať, páni poslanci, o návrhu na voľbu poslancov Národnej rady za členov výborov, tak ako je návrh uvedený v tlači 25. Odporúčam, aby sme pri hlasovaní o zaradení poslancov do výborov hlasovali spoločne o všetkých návrhoch. Je všeobecný súhlas s takýmto postupom? Prosím, prezentujme sa a hlasujme. (Hlasovanie.) 138 prítomných, 137 za návrh, 1 sa zdržal. Konštatujem, že Národná rada Slovenskej republiky zvolila poslan-cov za členov výborov Národnej rady Slovenskej republiky. Ďalším bodom programu 2. schôdze Národnej rady je návrh Zahraničného výboru Národnej rady Slovenskej repub-liky na vymenovanie poslancov Národnej rady Slovenskej republiky za vedúcich stálych delegácií Národnej rady Slovenskej republiky do medzinárodných parlamentných organizácií a ich členov . Návrh, ktorý pripravil zahraničný výbor, ste dostali ako tlač 26. Súčasťou materiálu je aj návrh uznesenia Národnej rady Slovenskej republiky. Prosím teraz predsedu zahraničného výboru pána poslanca Figeľa, aby návrh zahraničného výboru uviedol v Národnej rade. Nech sa páči, pán predseda zahraničného výboru.
Danko, Andrej, podpredseda NR SR (2024-05-02):
Na vystúpenie pána poslanca desať faktických. Prvý, poslanec Vašečka.
Dostál, Ondrej, poslanec NR SR (2022-12-06):
Pán poslanec Šeliga vo svojom vystúpení kritizoval neochotu pána generálneho prokurátora transparentne komunikovať. Ja výnimočne v tejto faktickej poznámke nebudem kritický, ale dovolím si vysloviť nádej, že pán generálny prokurátor využije správu a prednesenie správy o stave prokuratúry a následnú rozpravu, aby zodpovedal aj tie otázky, ktoré zaznievajú, ktoré zaznievajú napríklad v tej kauze únosu vietnamského občana, o ktorej sa pán poslanec Šeliga tiež zmienil vo svojom vystúpení, lebo tam naozaj podľa predchádzajúcich vyjadrení Generálnej prokuratúry údajne nebola zistená žiadna relevantná skutočnosť, ktorá by odôvodňovala zámer o vedomej úmyselnej participácii občanov Slovenskej republiky na únose vietnamského občana spočívajúcej v poskytnutí vládneho lietadla vietnamskej delegácii. Naopak, z toho, ako sa vecou zaoberajú nemecké orgány činné v trestnom konaní a teraz už aj súdy, je evidentné, že Slovensko a súčinnosť slovenskej strany boli zneužité na únos. Otázka je forma. Tak ja predpokladám, že vo svetle týchto nových skutočností pán generálny prokurátor sa zapojí do rozpravy a teda vysvetlí nám napríklad aj to, ako sa zmenil pohľad Generálnej prokuratúry na túto vec, ktorá sa pred časom zdala Generálnej prokuratúre, že je jasná, že s ňou Slovensko nič nemá, a dnes, naopak, to vyzerá, že je jasné, že Slovensko do toho bolo zapojené.
Bugár, Béla, podpredseda NR SR (2011-04-01):
Nech sa páči, pán poslanec Kaník, môžte reagovať na faktické poznámky. (Reakcia poslanca.) Páni kolegovia z SaS urobili prvého apríla, žart z vás, pán poslanec, a ukradli vám mikrofón. Skúste vedľa. Nech sa páči.
Jurinová, Erika, podpredsedníčka NR SR (2014-12-03):
Prepáčte, pán poslanec. Páni poslanci, prosím vás o kľud v miestnosti, nech môže rečník predniesť svoj príhovor. Ešte raz, páni poslanci, prosím o kľud v miestnosti.
Figeľ, Ján, podpredseda NR SR (2015-03-18):
Ďakujem pekne. Keďže je už 19.00 hod. a pán navrhovateľ si želá záverečné slovo, prerušujem v tejto chvíli rokovanie o tomto bode. Budeme pokračovať zajtra podľa programu a dokončíme aj tento bod. Takže ďakujem pekne za dnešný deň, prajem všetkým príjemný večer. Dovidenia. (Prerušenie rokovania o 19.00 hodine.)
Štefanec, Ivan, poslanec NR SR (2013-05-31):
Ďakujem pekne, pán podpredseda. Kolegyne a kolegovia, dovoľte mi vás informovať, že uvedený poslanecký návrh zákona bol doručený poslancom Národnej rady v stanovenej lehote. Konštatujem, že uvedený návrh zákona spĺňa po formálno-právnej stránke všetky náležitosti uvedené v § 67 a 68 zákona Národnej rady o rokovacom poriadku v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada uzniesla na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady z 26. apríla 2013 č. 479 a podľa § 71 rokovacieho poriadku Národnej rady navrhujem, aby poslanecký návrh zákona prerokovali tieto výbory: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, skončil som, otvorte, prosím, rozpravu.
Číž, Miroslav, podpredseda NR SR (2015-07-02):
Ďakujem, pán minister. Tretiu otázku alebo otázku s poradovým č. 3 položil pán poslanec Elemér Jakab a položil ju ministrovi životného prostredia Slovenskej republiky Petrovi Žigovi a znie: „Vážený pán minister, práve prebieha projekt na sanáciu existujúcich skládok s nezákonne uloženým odpadom. Je veľmi pekná myšlienka rozdávať 10 mil. eur na likvidáciu čiernych skládok. Dávate týmto možnosť mestám a obciam na vyčistenie svojho okolia, ale nemyslím si, že tých 10 miliónov bude postačujúcich na likvidáciu všetkých čiernych skládok, ktoré sa neustále obnovujú a vznikajú aj nové. Tento projekt sa bude pravidelne opakovať každoročne alebo je to iba jednorazová záležitosť ako súčasť predvolebnej kampane pred parlamentným voľbami? Môžem sa opýtať, koľko žiadostí ste už obdŕžali od samospráv a podľa toho budete rozhodovať, že komu finančné prostriedky pridelíte a komu nie?“ Nech sa páči, pán minister.
Figeľ, Ján, podpredseda NR SR (2014-02-05):
Ďakujem pekne. Otváram všeobecnú rozpravu, do ktorej som nedostal písomnú prihlášku. Pýtam sa teraz, či sa niekto chce prihlásiť do rozpravy ústne? Dvaja kolegovia: Martin Fecko a Ján Mičovský. Uzatváram možnosť ďalej hlásiť sa. Nech sa páči, Martin Fecko.
Číž, Miroslav, podpredseda NR SR (2015-12-08):
Pán podpredseda aj pán navrhovateľ, poprosím ukončiť dialógový spôsob konzultácie.